സി കെ ജാനുവിന് കോഴ: കെ സുരേന്ദ്രന്റെ ശബ്ദസാമ്ബിള് ഇന്ന് പരിശോധിക്കും കല്പ്പറ്റ എന്ഡിഎ സ്ഥാനാര്ഥിയാകാന് സി കെ ജാനുവിന് 35 ലക്ഷം രൂപ കോഴ നല്കിയെന്ന കേസില് ബിജെപി സംസ്ഥാന പ്രസിഡന്റ് കെ സുരേന്ദ്രന്റെ ശബ്ദസാമ്ബിള് തിങ്കളാഴ്ച പരിശോധിക്കും. ബത്തേരി ജുഡീഷ്യല് ഒന്നാം ക്ലാസ് മജിസ്ട്രേറ്റ് കോടതിയുടെ ഉത്തരവിനെ തുടര്ന്നാണ് നടപടി. രണ്ടാഴ്ച മുമ്ബാണ് അന്വേഷകസംഘം ശബ്ദസാമ്ബിള് നല്കാന് കെ സുരേന്ദ്രനും സാക്ഷി പ്രസീത അഴീക്കോടിനും നോട്ടീസ് നല്കിയത്. സുരേന്ദ്രന് കാക്കനാട് ചിത്രാഞ്ജലി സ്റ്റുഡിയോയിലെത്തി ശബ്ദ സാമ്ബിള് നല്കണം. ശാസ്ത്രീയ പരിശോധനക്കുള്ള അന്വേഷക സംഘത്തിന്റെ അപേക്ഷയിലാണ് ബത്തേരി കോടതി ഉത്തരവ്. കേസിലെ നിര്ണായക നടപടിയാണിത്. സുരേന്ദ്രന് ഒന്നാം പ്രതിയും പ്രസീത സാക്ഷിയുമാണ്. കേസില് രണ്ടാം പ്രതിയാണ് സി കെ ജാനു. പണം കൈമാറിയ ബത്തേരിയിലെ ഹോം സ്റ്റേയിലും തിരുവനന്തപുരത്തെ ഹോട്ടലിലും ക്രൈം ബ്രാഞ്ച് തെളിവെടുപ്പ് നടത്തി. ബിജെപി ജില്ലാ പ്രസിഡന്റിനെയുള്പ്പെടെ ചോദ്യം ചെയ്തു. സി കെ ജാനുവിന്റെ വീട്ടില് പരിശോധന നടത്തി രേഖകളും ഫോണുകളു പിടിച്ചെടുത്തു. ശബ്ദപരിശോധനക്ക് ശേഷം കെ സുരേന്ദ്രനെ ചോദ്യംചെയ്യാനാണ് അന്വേഷകസംഘത്തിന്റെ തീരുമാനം.